इस दौरान उन लोगों के यहां से जमीन में निवेश के कागजात, बैंक खाते और लाॅकरों का मूल्यांकन आयकर विभाग के पटना एवं रांची से आये विशेषज्ञों की टीम कर रही है। बाद में उनकी रिपोर्ट के आधार पर उन लोगों के विरुद्ध कार्रवाई की जायेगी। सृजन से जुड़े घोटालाबाजों के पैसे से प्रत्यक्ष या अप्रत्यक्ष रूप से लाभान्वित होने वाले उनके रिशतेदारों पर भी टीम की पैनी नजर है और उनकी भी सूची तैयार की जा रही है। उन रिशतेदारों के नामों से कई बैंक खाते और दुकानें बुक कराई गई हैं।